
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 94 

11 Φεβρουάριου 1999 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Προσαρμογή της συστατικής πράξης του Ν.Π. Β' Δη¬ 
μοτικό Γυμναστήριο Αργυρούπολης (ΠΔ 762/ 
11.9.1979 ΦΕΚ 226/27.9.1979/τ.Α') στις διατάξεις 

του Δ.Κ.Κ. 

Σύσταση ίδιου Νομικού Προσώπου με το όνομα «Βι¬ 
βλιοθήκη Μουσείο Λαϊκής Τέχνης και Ιστορίας Δή¬ 
μου Σαλαμίνας». 

Σύσταση ιδίου Νομικού Προσώπου στο Δήμο Ποτα¬ 
μιάς Ν. Λάρισας με την επωνυμία «ΠΟΛΙΤΙΣΤΙΚΟΣ 


ΟΡΓΑΝΙΣΜΟΣ ΔΗΜΟΥ ΠΟΤΑΜΙΑΣ». 3 

Σύσταση ιδίου Νομικού Προσώπου στο Δήμο Ποτα¬ 
μιάς Ν. Λάρισας με την επωνυμία «ΑΘΛΗΤΙΚΟΣ ΟΡ¬ 
ΓΑΝΙΣΜΟΣ ΔΗΜΟΥ ΠΟΤΑΜΙΑΣ»... 4 

Αύξηση μετοχικού κεφαλαίου «Αμιγούς Δημοτικής Ε¬ 


πιχείρησης Ανάπτυξης και Πολιτισμού Ιεράπετρας 

(Δ.Ε.Α.Π.Ι.). 5 

Έγκριση καταστατικού Ν.Π.Δ.Δ. του Δήμου Σκύρου με 
την επωνυμία «ΔΗΜΟΤΙΚΟΣ ΑΘΛΗΤΙΚΟΣ ΟΡΓΑ¬ 
ΝΙΣΜΟΣ ΣΚΥΡΟΥ» (Δ.Α.Ο.Σ.). 6 


ΑΠΟΦΑΣΕΙ Σ 

Αριθ. 1287 _ (!) 

Προσαρμογή της συστατικής πράξης του Ν.Π. Β' Δημοτι¬ 
κό Γυμναστήριο Αργυρούπουλης (ΠΔ 762/11.9.1979 
ΦΕΚ 226/27.9.1979/τ.Α') στις διατάξεις του Δ.Κ.Κ. 

Ο ΓΕΝ. ΓΡΑΜΜ. ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Το Π.Δ. υπ’ αριθμ. 762/11.9.1979 με το οποίο συστά- 
θηκε στο Δήμο Αργυρούπολης Ν. Αττικής Ν.Π.Δ.Δ. με την 
επωνυμία «Β' Δημοτικόν Γυμναστήριον Αργυρουπόλε¬ 
ως», δημοσιεύθηκε στο ΦΕΚ 226/27.9.1979 τ.Α. 

2. Τις διατάξειςτου άρθρου 203του ΠΔ 410/95 (Δ.Κ.Κ.). 

3. Την υπ’ αριθμ. 308α/98 απόφαση του Δημοτικού Συμ¬ 
βουλίου Αργυρούπολης, αποφασίζουμε: 

1. Συστήνουμε στο Δήμο Αργυρούπολης Ν. Αττικής ίδιο 
Νομικό Πρόσωπο με το όνομα «Β' Δημοτικό Γυμναστηριο 
Αργυρούπολης» το οποίο διέπεται από τις διατάξεις του 
άρθρου 203 του Π.Δ. 410/95 (Δ.Κ.Κ.). 


2. Σκοπός του Νομικού Προσώπου είναι: 

α) Η λειτουργία των ήδη υπαρχόντων Αθλητικών Κέ¬ 
ντρων και Γυμναστηρίων, η κατασκευή, η ίδρυση και λει¬ 
τουργία νέων Αθλητικών Κέντρων και Γ υμναστηρίων, χώ¬ 
ρων αθλοπαιδιών και χώρων Γ υμναστικής ώστε να καλύ¬ 
πτονται οι αυξημένες ανάγκες των δημοτών και ιδιαίτερα 
των νέων. 

β) Η ανάπτυξη μαζικού σχολικού και αγωνιστικού αθλη¬ 
τισμού για να καλυφθούν ανάγκες των Δημοτών κατά ηλι¬ 
κία, σωματικές ικανότητες και δυνατότητες, ενδιαφέρο¬ 
ντα κ.λπ. 

γ) Η καλλιέργεια των σωματικών αλλά και των πνευμα¬ 
τικών ικανοτήτων, η καλλιέργεια φιλάθλου συναγωνιστι- 
κού πνεύματος μακριά από φανατισμούς, ανταγωνισμούς 
και κερδοσκοπικούς στόχους καθώς και η προώθηση από 
όλους τους δημότες κοινών στόχων για την υλοποίηση 
των αθλητικών ιδεωδών. 

3. ΠΕΡΙΟΥΣΙΑ: 

Περιουσία του Νομικού Προσώπου είναι: η αφιερωμένη 
υπέρ αυτού περιουσία από το Δήμο του πρώην «Δημοτι¬ 
κού Γ υμναστηρίου Αργυρούπολης» που αποτελείται από 
τον απαλλοτριωθέντα υπό του Δήμου εις χώρο έκτασης 
1.200 τ.μ. με πρόσοψη 120 μ. και τα έσοδα έκτης ακινήτου 
αυτής περιουσίας. 

4. ΠΟΡΟΙ: 

Πόροι του Νομικού Προσώπου είναι: 

1. Η ετήσια επιχορήγηση του Δήμου Αργυρούπολης 
που κάθε χρόνο ορίζεται από το Δημοτικό Συμβούλιο. Για 
το πρώτο έτος θα ανέρχεται στο ποσό των 20.000.000 

δ ΡΧ· 

2. Επιχορηγήσεις και κάθε είδους παροχή από το κρά¬ 
τος ή από οποιονδήποτε άλλο οργανισμό, νομικό ή φυσι¬ 
κό πρόσωπο, είτε απ’ ευθείας προς το Νομικό Πρόσωπο 
είτε προς το Δήμο Αργυρούπολης για λογαριασμό του. 

3. Κάθε είδους προσφορές, δωρεές, κληρονομιές και 
κληροδοσίες. 

4. Εισπράξεις από το αντίτιμο των παρεχόμενων πραγ¬ 
μάτων ή υπηρεσιών. 

5. Πρόσοδοι από την περιουσία του καθώς και από α¬ 
θλητικές Δημοτικές εγκαταστάσεις, που μπορεί να μετα¬ 
βιβαστούν σ’ αυτό με απόφαση του Δημοτικού Συμβουλί¬ 
ου. 

6. Κάθε άλλη νόμιμη πρόσοδος. 

Το Νομικό Πρόσωπο εκπροσωπείται στα δικαστήρια και 

σε κάθε δημόσια Αρχή από τον Πρόεδρο τουΔΣ και όταν 
αυτός απουσιάζει ή κωλύεται, από τον Αντιπρόεδρο. 

5. ΚΑΛΥΨΗ ΤΗΣ ΔΑΠΑΝΗΣ: 

Από τις διατάξεις αυτής της απόφασης προκαλείται δα¬ 
πάνη εις βάρος του προϋπολογισμού του Δήμου Αργυ- 
ρούπολης ύψους 13.000.000 για το 1998 και 20.000.000 
δρχ. περίπου για καθένα από τα επόμενα οικονομικά έτη. 

Για την ανωτέρω δαπάνη έχει εγγράφει πίστωση στον 
προϋπολογισμό του Δήμου Αργυρούπολης ύψους 
13.000.000 δρχ. για το έτος 1998 και στον Κ.Α. 211-94. 

Η παρούσα να δημοσευθεί στην Εφημερίδα της Κυβερ- 
νήσεως, 

Αθήνα, 18 Ιανουάριου 1999 

Με εντολή Γεν. Γραμμ. Περιφέρειας 
Η Διευθύντρια 

ΕΜΜΑΝΟΥΕΛΑ ΠΑΝΑΓΙΩΤΟΥ 
-♦- 

Αριθ. 07/ΔΤΑ/13633 (2) 

Σύσταση ίδιου Νομικού Προσώπου με το όνομα «Βιβλιο¬ 
θήκη Μουσείο Λαϊκής Τέχνης και Ιστορίας Δήμου Σα¬ 
λαμίνας». 

Ο ΓΕΝ. ΓΡΑΜΜ. ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Το άρθρο 9 του Ν. 2503/97 (ΦΕΚ 107/Α/30.5.97). 

2. Τις διατάξεις του άρθρου 203 του Δημοτικού και Κοι¬ 
νοτικού Κώδικα Π.Δ. 410/95 (ΦΕΚ Α’ 231). 

3. Την αριθμ. 2742/30.9.97 απόφαση του Γεν. Γραμμα¬ 
τέα της Περιφέρειας περί μεταβίβασης αρμοδιοτήτων 
στον Προϊστάμενο της Δ/νσης Τοπ. Αυτ/σης και Δ/σης Ν. 
Πειραιά να υπογράφει «Με εντολή Γεν. Γραμματέα Περι¬ 
φέρειας την αποστολή στο Εθνικό Τυπογραφείο πράξεων 
των οποίων απαιτείται δημοσίευση στην Εφημερίδα ης 
Κυβερνήσεως». 

4. Την αριθμ. 106/98 απόφαση του Δημοτικού Συμβου¬ 
λίου Σαλαμίνας. 

5. Την αριθμ. 2432ΔΔ/24.12.97 απόφαση του Γ. Γ. Περι¬ 
φέρειας Αττικής με την οποία τοποθετήθηκε ως Προϊστα- 
μένη της Δ/νσης Τοπ. Αυτ/σης και Δ/σης Ν.Πειραιά η Χα- 
ρίκλεια Πετούση, αποφασίζουμε: 

Α. Συστήνουμε ίδιο Νομικό Πρόσωπο με το όνομα «Βι¬ 
βλιοθήκη Μουσείο Λαϊκής Τέχνης και Ιστορίας Δήμου Σα¬ 
λαμίνας». 

Β. Σοπός του Νομικού αυτού προσώπου είναι: 

1) Η μορφωτική ανάπτυξη, μέσω της λειτουργίας Βι¬ 
βλιοθήκης, Αναγνωστηρίου και Δανειστικής βιβλιοθήκης 
και η Διάσωση της παραδοσιακής κληρονομιάς και της 
πολιτιστικής ταυτότητας της Σαλαμίνας. 

2) Η διάσωση, η συντήρηση, η καταγραφή, η διαφύλα¬ 
ξη, η προβολή, της παράδοσης της Σαλαμίνας. Ο συνε¬ 
χής εμπλουτισμός της Βιβλιοθήκης και των εκθεμάτων 
του Μουσείου. 

Η επικοινωνία και ανταλλαγή εμπειρίας, τεχνογνωσίας 
με άλλα Νομικά πρόσωπα του είδους του. 

Η οργάνωση εκθέσεων Βιβλίου, ομιλιών, συζητήσεων, 
συνεδρίων ημερίδων γύρω από φιλολογικά, ιστορικά, λα- 
ογραφικά, περιβαλλοντικά που έχουν σχέση με τη Σαλα¬ 
μίνα, και τη χώρα γενικώτερα και συμβάλλουν στην άνοδο 
του μορφωτικού επιπέδου των συμπολιτών μας. 

Η έκδοση βιβλίων, λευκωμάτων και εντύπων λαογραφι- 
κού, ιστορικού και πολιτιστικού περιεχομένου. Η έκδοση 


συγχρόνων υλικών πληροφόρησης και προβολής (ΒΙ¬ 
ΝΤΕΟ - Ντοκυμαντέρ, ταινιών, κ.λ,π.) Στέγαση. Γ ια τη στέ¬ 
γαση του Νομικού Προσώπου ο Δήμος διαθέτει κατάλλη¬ 
λες αίθουσες στο νέο Δημαρχείο. 

Γ. Πόροι του Νομικού Προσώπου είναι: 

1. Επιχορηγήσεις του Δήμου ή άλλου Φυσικού ή Νομι¬ 
κού Προσώπου. 

2. Επιχορηγήσεις από φορείς του Κράτους. 

3. Έσοδα από διάφορες εκδηλώσεις. 

4. Πάσης φύσεως δωρεές, κληροδοτήματα, μισθώμα¬ 
τα, από ακίνητα (που θα μεταβιβαστούν στο Ν. Πρόσω¬ 
πο). 

Το Νομικό Πρόσωπο καταργείται κατά τον τρόπο με τον 
οποίο συστήθηκε, η δε περιουσία του περιέρχεται στο Δή¬ 
μο. 

Κάθε άλλη λεπτομέρεια που δεν προβλέπεται από τη 
συστατική πράξη και το παρόν καταστατικό ρυθμίζεται με 
απόφαση του Δημοτικού Συμβουλίου Σαλαμίνας ύστερα 
από αιτιολογημένη πρόταση του Δ.Σ. και στηριζόμενη στο 
Νόμο. 

Ο Δήμος θα αποδίδει κατ’ έτος από τα τακτικά έσοδα το 
ποσόν του 1.000.000 δρχ. για τις λειτουργικές ανάγκες 
του Νομικού Προσώπου. 

Δ. Διοίκηση: Το συνιστώμενο Νομικό Πρόσωπο διοικεί- 
ται από πενταμελές συμβούλιο σύμφωνα με το άρθρο 203 
του Δ.Κ.Κ. που ορίζεται από το Δημοτικό Συμβούλιο και α- 
ποτελείται. 

α) Από τον εκάστοτε Δήμαρχο ή ένα Δημοτικό Σύμβου¬ 
λο ως Πρόεδρο. 

β) (2) δύο Δημοτικούς Συμβούλους. 

γ) (2) δύο Δημότες. 

Το Διοικητικό Συμβούλιο εκλέγει ένα από τα μέλη του 
ως Αντιπρόεδρο. 

Η θητεία του Διοικητικού Συμβουλίου ακολουθεί τη θη¬ 
τεία του Δημοτικού Συμβουλίου. 

Ε. Το Νομικό Πρόσωπο εκπροσωπείται ενώπιον των Δι¬ 
καστηρίων και πάσης αρχής από τον Πρόεδρο και όταν 
αυτός απουσιάζει ή κωλύεται από τον αντιπρόεδρο. 

Από τις διατάξεις της απόφασης αυτής προκαλείται δα¬ 
πάνη ύψους 1.000.000 δρχ. σε βάρος του Προϋπολογι¬ 
σμού του Δήμου για το έτος 1998 και ύψους 1.000.000 
δρχ. για τους προϋπολογισμούς των επόμενων ετών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 30 Σεπτεμβρίου 1998 
Με εντολή Γ εν. Γ ραμμ. Περιφέρειας 
Η Προϊσταμένη 
ΧΑΡΑ ΠΕΤΟΥΣΗ 
-Φ- 

Αριθ. 666 (3) 

Σύσταση ιδίου Νομικού Προσώπου στο Δήμο Ποταμιάς 
Ν. Λάρισας με την επωνυμία «ΠΟΛΙΤΙΣΤΙΚΟΣ ΟΡΓΑ¬ 
ΝΙΣΜΟΣ ΔΗΜΟΥ ΠΟΤΑΜΙΑΣ». 

Ο ΓΕΝ. ΓΡΑΜΜ. ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις: 

α) Του άρθρου 203του Π.Δ. 410/95 (Δ.Κ.Κ.Κ.). 

β) Του άρθρου 6 του Ν. 2503/97. 

γ) Του άρθρου 2 του 2081/92. 

2. Την 6/99 απόφαση του Δ.Σ. Δήμου Ποταμιάς με την ο¬ 
ποία συστήνεται Νομικό Πρόσωπο με την επωνυμία «ΠΟ- 

ΛΙΤΙΣΤΙΚΟΣ ΟΡΓΑΝΙΣΜΟΣ ΔΗΜΟΥ ΠΟΤΑΜΙΑΣ», αποφα¬ 
σίζουμε: 

1. Συστήνουμε ίδιο Νομικό Πρόσωπο στο Δήμο Ποτα¬ 
μιάς με την επωνυμία «ΠΟΛΙΤΙΣΤΙΚΟΣ ΟΡΓΑΝΙΣΜΟΣ ΔΗ¬ 
ΜΟΥ ΠΟΤΑΜΙΑΣ» (Π.Ο.Δ.Π.) και έδρα αυτού το δημοτικό 
διαμέρισμα Μαγούλας. 

Η νομική μορφή του Π.Ο.Δ.Π. είναι Δημοτικό Νομικό 
Πρόσωπο Δημοσίου Δικαίου και έχει άμμεση εξάρτηση 
και εποπτεία από τον Δήμο Ποταμιάς, διέπεται δε από τις 
νομικές διατάξεις που ισχύουν κάθε φορά για τα νομικά 
πρόσωπα καθώς και από τις αντίστοιχες του Δ.Κ.Κ. 

Ο Πολιτιστικός Οργανισμός φέρει σφραγίδα στρογγυ¬ 
λή, η οποία περιμετρικά περιλαμβάνει τις λέξεις «Ελληνι¬ 
κή Δημοκρατία - Πολιτιστικός Οργανισμός Δήμου Ποτα¬ 
μιάς» και στο μέσον το Εθνόσημο. 

2. ΣΚΟΠΟΙ ΚΑΙ ΜΕΣΑ ΓΙΑ ΤΗΝ ΕΠΙΔΙΩΞΗ ΤΟΥΣ: 

Σκοποί του Πολιτιστικού Οργανισμού του Δήμου Ποτα¬ 
μιάς είναι η άνοδος του πολιτιστικού επιπέδου του λαού 
της Ποταμιάς και γενικότερα η καλλιέργεια, υποβοήθηση 
και ανάπτυξη κάθε μορφής πνευματικής, πολιτιστικής και 
καλλιτεχνικής δραστηριότητας των κατοίκων της Ποτα¬ 
μιάς και της γύρω περιοχής. Η υποβοήθηση της έρευνας 
στους τομείς της επιστημονικής γνώσης της τέχνης των 
Γραμμάτων και εν γένει του πολιτισμού, η διατήρηση της 
παράδοσης και της πολιτιστικής μας κληρονομιάς, η δια¬ 
τήρηση και προώθηση της Ειρήνης μεταξύ των λαών, μέ¬ 
σω του πολιτισμού, η λειτουργία του Αρχαιολογικού - Βυ¬ 
ζαντινού Μουσείου, σκοπούς τους οποίους ο Πολιτιστι¬ 
κός Οργανισμός υλοποιεί και επιδιώκει με κάθε είδους 
πνευματικές, πολιτιστικές και καλλιτεχνικές δραστηριό¬ 
τητες και παρεμβάσεις και ειδικώτερα: 

1. Την λειτουργία του ΠΑΝΑΓΙΩΤΕΙΟΥ ΠΝΕΥΜΑΤΙΚΟΥ 
ΚΕΝΤΡΟΥ. 

2. Την λειτουργία της Δημοτικής Βιβλιοθήκης καθώς και 
το συνεχή εμπλουτισμό αυτής και την διατήρηση του αρ¬ 
χείου της. 

3. Την διοργάνωση του ετήσιου Μνημοσύνου Πεσόντων 
από τα Ιταλικά Στρατεύματα Κατοχής την 16.2.1943. 

4. Την διοργάνωση συνεδρίων, σεμιναρίων, διαλέξεων, 
που καλύπτουν όλους τους τομείς πνευματικού, πολιτι¬ 
στικού, επιστημονικού, κοινωνικού, καλλιτεχνικού, θρη¬ 
σκευτικού και εθνικού ενδιαφέροντος του σύγχρονου αν¬ 
θρώπου. 

5. Τη διοργάνωση πολιτιστικών και καλλιτεχνικών εκδη¬ 
λώσεων, όπως συναυλίες, θεατρικές παραστάσεις, πα¬ 
ραστάσεις παραδοσιακού και σύγχρονου χορού, εκθέ¬ 
σεις, παρουσιάσεις αξιόλογων βιβλίων ντόπιων συγγρα- 
φεών κλπ. από τον ίδιο ή με την συνεργασία άλλων 
πολιτιστικών φορέων. 

6. Τη δημιουργία ιματιοθήκης λαϊκών παραδοσιακών εν¬ 
δυμάτων που θα χρησιμοποιούν τα χορευτικά συγκροτή¬ 
ματα του Δήμου. 

7. Την πραγματοποίηση κινηματογραφικών και τηλεο¬ 
πτικών ταινιών και αξιόλογων επιμορφωτικών ντοκυμα- 
ντέρ τα οποία θα προβάλλονται γα την επιμόρφωση, ενη¬ 
μέρωση και ψυχαγωγία των νέων και γενικά των κατοίκων 
του Δήμου. 

8. Την έκδοση περιοδικών εντύπων, για την προβολή και 
μελέτη τοπικών θεμάτων πολιτισμού, παιδείας, οικονο¬ 
μίας, τουρισμού, υγείας, περιβάλλοντος κλπ. 

9. Την παραγωγή επιμορφωτικών τηλεοπτικών προ¬ 
γραμμάτων, βιντεοταινιών ιστορικού, πολιτιστικού και ε¬ 
πιστημονικού περιεχομένου. 


10. Τις προκηρύξεις διαγωνισμών και αθλοθετήσεις 
βραβείων για την συγγραφή μελετών τοπικού ενδιαφέρο¬ 
ντος, με ιστορικό, λαογραφικό, αρχαιολογικό και λογοτε¬ 
χνικό περιεχόμενο. 

11. Τη διοργάνωση εκδηλώσεων ειδικά για τα παιδιά και 
τη νέα γενιά. 

12. Την διοργάνωση και καθιέρωση του Καρναβαλιού 
και διαφόρων άλλων ψυχαγωγικών εκδηλώσεων την πε¬ 
ρίοδο των Απόκρεω. 

13. Τη δημιουργία θεατρικής ομάδας, χορωδίας και φι¬ 
λαρμονικής. 

14. Τη διατήρηση και ενίσχυση των λαϊκών πανηγυριών 
του Δήμου. 

15. Την πραγματοποίηση κάθε άλλης δραστηριότητας, 
που συμβάλλει στη διάσωση και προστασία της πολιτιστι¬ 
κής κληρονομιάς και παράδοσης και στην καλλιέργεια και 
εξύψωση του πνευματικού και πολιτιστικού επιπέδου του 
λαού του Δήμου Ποταμιάς. 

Για την αποτελεσματικότερη υλοποίηση των σκοπών 
του, ο Πολιτιστικός Οργανισμός συνεργάζεται με Κρατι¬ 
κές Υπηρεσίες, Πανεπιστήμια, Οργανισμούς, Ιδρύματα 
και Ινστιτούτα και Κέντσα παρόμοιων σκοπών από άλλες 
περιοχές της Ελλάδας και της Ευρωπαϊκής Ένωσης και 
γνεικά της αλλοδαπής καθώς και με Ιδιώτες. 

Συνεργάζεται επίσης με επιστημονικούς και πολιτιατι- 
κούς φορείς καθώς και πολιτιστικά Σωματεία που υπάρ¬ 
χουν γενικά τελώντας προς αυτά σε σχέση μη ανταγωνι¬ 
στική, αλλά σχέση συμπαράστασης και υποστήριξης, η¬ 
θικής και υλικής, σεβόμενος την οργανωτική τους 
αυτοτέλεια και καλύπτοντας υπό την αιγίδα του της χρη¬ 
ματοδοτούμενες από αυτόν εκδηλώσεις τους, επιδιώκο¬ 
ντας όμως παράλληλα το ρόλο του συντονιστή των πολι¬ 
τιστικών δραστηριοτήτων στην περιφέρεια του Δήμου 
Ποταμιάς. 

3. ΠΟΡΟΙ: 

Οικονομικοί πόροι του Πολιτιστικού Οργανισμού του 
Δήμου είναι: 

α) Η ετήσια οικονομική επιχορήγηση του Δήμου Ποτα¬ 
μιάς. 

β) Η επιχορήγηση της Νομαρχιακής Αυτοδιοίκησης, 
του Νομαρχιακού Προγράμματος ή άλλων προγραμμά¬ 
των. 

γ) Έκτακτες οικονομικές επιχορηγήσεις ή παροχές από 
το Κράτος, τους Δημοσίους Οργανισμούς, Υπουργεία, 
Τράπεζες κλπ. 

δ) Κάθε είδους εισφορές, συνδρομές, δωρεές, κληρο¬ 
νομιές κλπ. 

4. ΔΙΟΙΚΗΣΗ: 

Ο Πολιτιστικός Οργανισμός του Δήμου Ποταμιάς διοι- 
κείται από εφταμελές Διοικητικό Συμβούλιο, στο οποίο 
μετέχουν: 

α) Ο Δήμαρχος ή ο Αντιδήμαρχος ή ο Δημοτικός Σύμ¬ 
βουλος που θα ορισθει από αυτόν, ως Πρόεδρος του Δι¬ 
οικητικού Συμβουλίου που ορίζεται με απόφαση του Δη¬ 
μάρχου. 

β) Δύο Δημοτικοί Σύμβουλοι, εκ των οποίων ο ένας θα εί¬ 
ναι από τους επιλαχόν:ες συνδυασμούς και ορίζονται με 
απόφαση του Δημοτικού Συμβουλίου. 

γ) Τέσσεροι εκπρόσωποι των Πολιτιστικών Σωματείων 
του Δήμου Ποταμιάς, ή πολίτες, οι οποίοι ορίζονται από 
τα Διοικητικά τους Συμβούλια μαζί με τους αναπληρωτές 
τους, πρέπει δε να είνα. μέλη του Διοικητικού Συμβουλίου 
το Σωματείου που τους ορίζει. 

Σε περίπτωση που δεν λειτουργεί Πολιτιστικός Συλλο¬ 
γικός Φορέας,ο Δήμαρχος υποχρεωτικά ορίζει έναν κά¬ 
τοικο δημότη του Δήμου μαζί με τον αναπληρωτή του που 
θα μετέχει στο Διοικητικό Συμβούλιο του «Π.Ο.Δ.Π.». 

Με απόφασή του το Δημοτικό Συμβούλιο μπορεί να 
προσδώσει την ιδιότητα των εκλεκτόρων και σε άλλους 
φορείς ή μπορεί να αφαιρέσει την ιδιότητα του εκλέκτορα 
από κάθε φορέα, εφόσον αυτός επί δύο συνεχείς περιό¬ 
δους αδράνησε να ανταποκριθεί στην υποχρέωση πρό¬ 
τασης υποψηφίων, όπως ορίζεται στο παρακάτω άρθρο 

5. 

Ο Πρόεδρος του Πολιτιστικού Οργανισμού, ο Αντιπρό¬ 
εδρος , ο Γενικός Γραμματέας, ο Γενικός Έφορος και ο 
Πρόεδρος της Οικονομικής Επιτροπής, αποτελούν το 
Προεδρείο του Πολιτιστικού Οργανισμού. 

Το Προεδρείο είναι το Εκτελεστικό Όργανο του Πολιτι¬ 
στικού Οργανισμού και έχει τις εξής αρμοδιότητες: 

- Εκτελεί τις αποφάσεις του Διοικητικού Συμβουλίου. 

- Ασχολείται με θέματα οργάνωσης και προγραμματι¬ 
σμού. 

- Λαμβάνει αποφάσεις σε επείγουσες περιπτώσεις, οι ο¬ 
ποίες θα έρχονται για έγκριση στην αμέσως επόμενη συ¬ 
νεδρίαση του Διοικητικού Συμβουλίου. 

5. ΘΗΤΕΙΑ: 

Η θητεία για όλα τα μέλη του Διοικητικού Συμβουλίου 
του πολιτισιτκού Οργανισμού έιναι διετής και η θητεία 
τους λήγει σε κάθε περίπτωση με την εγκατάσταση νέων 
μελών. 

Η θηετία των εκπροσώπων των Πολιτιστικών Συλλόγων 
του Δήμου που μετέχουν στη Διοίκηση του Πολιτιστικού 
Οργανισμού, λήγει με τη λήξη της θητείας του αντίστοι¬ 
χου Συλλογικού Συμβουλίου που τους όρισε και σε κάθε 
περίπτωση λήγει με τη λήξη της θητείας και των υπολοί¬ 
πων μελών της Διοίκησης του Πολιτιστικού Οργανισμού. 
Κάθε δύο χρόνια τον μήνα Ιανουάριο ο Πρόεδρος του 
Π.Ο.Δ.Π. απευθύνεται με έγγραφό του προς τους παρα¬ 
πάνω αναφερόμενους μαζικούς φορείς και ζητά από τον 
καθένα να προτείνει γραπτά στο Δημοτικό Συμβούλιο και 
μέσα σε ρητά καθοριζόμενη προθεσμία, δύο πρόσωπα α¬ 
πό τους δημότες, που κατά την κρίση τους είναι κατάλλη¬ 
λα να μετάσχουν στη διοίκηση του Πολιτιστικού Οργανι¬ 
σμού. Κριτήριο για την πρόταση και την εντολή ενός προ¬ 
σώπου στη Διοίκηση του Πολιτιστικού Οργανισμού είναι η 
εκδηλωμένη συμμετοχή του στην πνευματική και πολιτι¬ 
στική ανάπτυξη του τόπου. Τα πρόσωπα που υποδεικνύο¬ 
νται δεν θα πρέπει να προέρχονται αποκλειστικά από το 
μαζικό χώρο ή να είναι όλα από τα μέλη του φορέα που τα 
προτείνει. Δεν επιτρέπεται να μετέχουν στη διοίκηση του 
Πολιτιστικού Οργανισμού άλλα μέλη των διοικητικών 
συμβουλίων των συλλόγων που διαθέτουν μόνιμη εκπρο¬ 
σώπηση στον Πολιτιστικό Οργανισμό, εκτός από τους εκ¬ 
προσώπους που τα ίδια όρισαν, Συνακόλουθα δεν πρέπει 
να προτείνονται και αν προταθούν δεν μπορούν να εκλε¬ 
γούν στη διοίκηση του Πολιτιστικού Οργανισμού πρόσω¬ 
πα που είναι μέλη των διοικητικών Συμβουλίων άλλων ε¬ 
κτός του Δήμου Ποταμιάς. Μεταγενέστερη παραίτηση α¬ 
πό την ιδιότητά τους αυτή, δεν αίρει το ασυμβίβαστο για 
όσο χρόνο διαρκεί η θητεία, για την οποία προτάθηκαν. 
Τα έγγραφά τους οι φορείς καταθέτουν ή αποστέλλουν 
στην Διοικητική Γραμματεία του Πολιτιστικού Οργανι¬ 
σμού ή στην Γραμματεία του Δήμου, μέσα στην καθορι¬ 
ζόμενη προθεσμία με μέριμνα της οποίας καταρτίζεται ο 
κατάλογος των υποψηφίων, από τους οποίους θα εκλε¬ 


γούν τα υπόλοιπα τακτικά και αναπληρωματικά μέλη της 
διοίκησης του Πολιτιστικού Οργανισμού. Η εκλογή γίνε¬ 
ται από το Δημοτικό Συμβούλιο με μυστική ψηφοφορία. 
Αν υπάρχουν περισσότεροι που συγκεντρώνουν την πα¬ 
ραπάνω προϋπόθεση, ορίζονται οι τρεις που προτάθηκαν 
από τον μεγαλύτερο αριθμό φορέων και σε ισοψηφία κλη- 
ρόνονται. Η πρόσκληση που απευθύνει ο Πρόεδρος του 
Δημοτικού Συμβουλίου προς τα μέλη του για συνεδρίαση, 
με σκοπό την εκλογή των μελών της διοίκησης του Πολι¬ 
τιστικού Οργανισμού πρέπει απαραίτητα να συνδεύεται 
από τον κατάλογο των υποψηφίων που κατάρτισε η διοι¬ 
κητική Γ ραμματεία του Πολιτιστικού Οργανισμού. 

6. ΠΕΡΙΟΥΣΙΑ: 

Περιουσία Ν.Π.Δ.Δ. του Δήμου «ΠΟΛΙΤΙΣΤΙΚΟΣ ΟΡΓΑ¬ 
ΝΙΣΜΟΣ ΔΗΜΟΥ ΠΟΤΑΜΙΑΣ» (Π.Ο.Δ.Π.) είναι κάθε περι¬ 
ουσιακό στοιχείο που έχει το νομικό πρόσωπο ή τυχόν α¬ 
φιερώνεται σε αυτό και κα'θε άλλη νόμιμη πρόσοδος. 

7. ΜΕΤΑΒΑΤΙΚΗ ΔΙΑΤΑΞΗ: 

Η θητεία του πρώτου διοικητικού Συμβουλίου του Πολι¬ 
τιστικού Οργανισμού που θα προέλθει με βάση τις νέες 
διατάξεις συγκρότησής του θα είναι διετής. Ο Εσωτερι¬ 
κός Κανονισμός λειτουργίας του Πολιτιστικού Οργανι¬ 
σμού θα ψηφισθεί και θα επικυρωθεί από το Δημοτικό 
Συμβούλιο. 

8. ΔΑΠΑΝΗ ΛΕΙΤΟΥΡΓΙΑΣ: 

Η δαπάνη για την λειτουργία του παραπάνω Νομικού 
Προσώπου θα ανέλθει σε 3.500.000 δρχ. γα το οικονομι¬ 
κό έτος 1997 και είναι γραμμένη στον Προϋπολογισμό 
του Δήμου. Για κάθ εένα από τα επόμενα οικονομικά έτη 
θα ανέρχεται σε 3.500.000 και θα καλύπτεται με τον ίδιο 
τρόπο από τον προϋπολογισμό του Δήμου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 20 Ιανουάριου 1999 

Με εντολή Γ εν. Γ ραμμ. Περιφέρειας 
Ο Διευθυντής 
Γ. ΜΠΟΥΚΗΣ 
-*- 

Αριθ. 667 (4) 

Σύσταση ιδίου Νομικού Προσώπου στο Δήμο Ποταμιάς 
Ν. Λάρισας με την επωνυμία «ΑΘΛΗΤΙΚΟΣ ΟΡΓΑ¬ 
ΝΙΣΜΟΣ ΔΗΜΟΥ ΠΟΤΑΜΙΑΣ». 

Ο ΓΕΝ. ΓΡΑΜΜ. ΠΕΡΙΦΕΡΕΙΑΣ ΘΕΣΣΑΛΙΑΣ 

Έχοντας υπόψη: 

1. Τις διατάξεις: 

α) Του άρθρου 203 του Π .Δ. 410/95 (Δ. Κ. Κ. Κ.). 

β) Του άρθρου 6 του Ν. 2503/97. 

γ) Του άρθρου 2 του 2081/92. 

2. Την 7/99 απόφαση του Δ.Σ. Δήμιου Ποταμιάς με την ο¬ 
ποία συστήνεται Νομικό Πρόσωπο με την επωνυμία «Α¬ 
ΘΛΗΤΙΚΟΣ ΟΡΓΑΝΙΣΜΟΣ ΔΗΜΟΥ ΠΟΤΑΜΙΑΣ», αποφα¬ 
σίζουμε: 

1. Συστήνουμε ίδιο Νομικό Πρόσωπο στο Δήμο Ποτα¬ 
μιάς με την επωνυμία «ΑΘΛΗΤΙΚΟΣ ΟΡΓΑΝΙΣΜΟΣ ΔΗ¬ 
ΜΟΥ ΠΟΤΑΜΙΑΣ» (Α.Ο.Δ.Π.) που εδρεύει στα γραφεία 
του Δημοτικού Διαμερίσματος Μεσοχωριού. 

Η νομική μορφή του Α.Ο.Δ.Π. είναι Δημοτικό Νομικό 
Πρόσωπο Δημοσίου Δικαίου και έχει άμμεση εξάρτηση 
και εποπτεία από τον Δήμο Ποταμιάς, διέπεται δε από τις 
νομικές διατάξεις που ισχύουν κάθε φορά για τα νομικά 
πρόσωπα καθώς και από τις αντίστοιχες του Δ.Κ.Κ. 

Ο Αθλητικός Οργανισμός φέρει σφραγίδα στρογγυλή, 
η οποία περιμετρικά περιλαμβάνει τις λέξεις «Ελληνική 
Δημοκρατία - Αθλητικός Οργανισμός Δήμου Ποταμιάς» 
και στο μέσον το Εθνόσημο. 

2. Σκοπός του Νομικού Προσώπου είναι: 

α) Η συντήρηση και σωστή λειτουργία των αθλητικών ε- 
γκατστάσεων του Δήμου, η δημιουργία χώρων αθλοπαι¬ 
διών στα Δημοτικά Διαμερίσματα, έτσι που θα καλύπτο¬ 
νται οι αυξημένες ανάγκες των κατοίκων και ιδιαίτερα των 
νέων. 

β) Η ανάπτυξη μαζικού αθλητισμού κατά ηλικία, ενδια¬ 
φέροντα κλπ. 

γ) Η καλλιέργεια των σωματικών και πνευματικών ικα¬ 
νοτήτων, η καλλιέργεια φιλάθλου συναγωνιστικού πνεύ¬ 
ματος, μακριά από φανατισμούς ανταγωνισμούς και κερ¬ 
δοσκοπικούς στόχους. 

δ) Για την επιτυχία των σκοπών του το Νομικό Πρόσωπο 
θα συνεργάζεται με όλους του φορείς και παράγοντες 
(Κρατικούς, αθλητικούς συλλόγους, ενώσειςκλπ.). 

ε) Θα συστήνει επιτροπές για να αξιοποιηθεί κάθε δυ¬ 
νατότητα στην ανάπτυξη του αθλητισμού. 

3. Πόροι αυτού είναι: 

α) Η ετήσια επιχορήγηση του Δήμου δρχ. 2.500.000. 
β) Κάθε είδους συνδρομές, εισφορές δωρεές κληρονο¬ 
μιές και κληροδοσίες. 

γ) Εισπράξεις από αντίτιμο των πραγμάτων ή υπηρε¬ 
σιών που παρέχονται από το νομικό πρόσωπο, 
δ) Πρόσοδοι από την ίδια την περιουσία του. 
ε) Κάθε παροχή Κράτους ή άλλη νόμιμη πρόσοδος. 

4. Περιουσία του Νομικού Προσώπου θα είναι: 

α) Οι χώροι που θα παραχωρεί ο Δήμος για την ανάπτυ¬ 
ξη των εγκαταστάσεών του, που θα γίνονται με απόφαση 
του Δημοτικού Συμβουλίου. 

β) Τα οικοδομήματα, οι εγκαταστάσεις και πάσης φύσε- 
ως κτίρια που θα ανεγήρει στους παραπάνω χώρους. 

γ) Κάθε άλλος χώρος ή κτίριο που θα παραχωρείται σ’ 
αυτό. 

5. Ο Αθλητικός Οργανισμός του Δήμου Ποταμιάς διοι- 
κείται από εφταμελές Διοικητικό Συμβούλιο, στο οποίο 
μετέχουν: 

α) Ο Δήμαρχος ή ο Αντιδήμαρχος ή ο Δημοτικός Σύμ¬ 
βουλος που θα ορισθεί από αυτόν, ως Πρόεδρος του Δι¬ 
οικητικού Συμβουλίου που ορίζεται με απόφαση του Δη¬ 
μάρχου. 

β) Δύο Δημοτικοί Σύμβουλοι, έκτων οποίων ο ένας θα εί¬ 
ναι από τους επιλαχόντες συνδυασμούς και ορίζονται με 
απόφαση του Δημοτικού Συμβουλίου. 

γ) Από τέσσερες εκπροσώπους φορέων ή πολίτες που 
έχουν σχέση με το αντικείμενο της σύστασης του Νομι¬ 
κού Προσώπου και ορίζονται με απόφαση του Δημοτικού 
Συμβουλίου. 

Η θητεία για όλα τα μέλη του Διοικητικού Συμβουλίου 
του Πολιτιστικού Οργανισμού είναι διετής και η θητεία 
τους λήγει σε κάθε περίπτωση με την εγκατάσταση νέων 
μελών. 

6. Ο Πρόεδρος του Αθλητικού Οργανισμού, ο Αντιπρό¬ 
εδρος, ο Γενικός Γραμματέας, ο Γενικός Έφορος και ο 
Πρόεδρος της Οικονομικής Επιτροπής, αποτελούν το 
Προεδρείο του Αθλητικού Οργανισμού. 

Το Προεδρείο είναι το Εκτελεστικό Όργανο του Αθλη¬ 
τικού Οργανισμού και έχει τις εξής αρμοδιότητες: 


- Εκτελεί τις αποφάσεις του Διοικητικού Συμβουλίου. 

- Ασχολείται με θέματα οργάνωσης και προγραμματι¬ 
σμού. 

- Λαμβάνει αποφάσεις σε επείγουσες περιπτώσεις, οι ο¬ 
ποίες θα έρχονται για έγκριση στην αμέσως επόμενη συ¬ 
νεδρίαση του Διοικητικού Συμβουλίου. 

7. ΔΑΠΑΝΗ ΛΕΙΤΟΥΡΓΙΑΣ: ν 

Από τις διατάξεις αυτής της απόφασης προκαλείται δα¬ 
πάνη σε βα'ρος του προϋπολογισμού του Δήμου Ποτα¬ 
μιάς ύψους 2.500.000 δρχ. για το οικονομικό έτος 1999. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λάρισα, 20 Ιανουάριου 1999 

Με εντολή Γεν. Γραμμ. Περιφέρειας 
Ο Διευθυντής 
Γ. ΜΠΟΥΚΗΣ 
-♦- 

Αριθμ. 9638 (5) 

Αύξηση μετοχικού κεφαλαίου «Αμιγούς Δημοτικής Επι¬ 
χείρησης Ανάπτυξης και Πολιτισμού Ιεράπετρας 
(Δ.Ε.Α.Π.Ι.) 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 

Έχοντας υπόψη: 

1) Τις διατάξεις του άρθρου 277τουΔ.Κ.Κ. Π.Δ. 410/95. 

2) Την αριθμ . 2090/23.2.1990 απόφαση του Νομάρχη 
Λασιθίου που δημοσιευθηκε στο ΦΕΚ 177/16.3.1990 Τ εύ- 
χος Β’, περί σύστασης αμιγούς Δημοτικής Επιχείρησης 
με την επωνυμία « Δημοτική Επιχείρηση Ανάπτυξης και 
Πολιτισμού Ιεράπετρας (Α.Ε.Α.Π.Ι.)». 

3) Την αριθμ. 11433/28.2.1997 απόφαση του Αν/τή Πε¬ 
ριφερειακού Δ/ντή Λασιθίου η οποία δημοσιεύθηκε στο 
ΦΕΚ 254/2.4.1998/ Τεύχος Β’ σχετικά με την αύξηση του 
μετοχικού κεφαλαίου Δ.Ε.Α.Π.Ι. από 20.726.000 δρχ. σε 
63.626.000 δρχ. 

4. Την αριθμ. 187/1998 απόφαση του Δημοτικού Συμ¬ 
βουλίου Ιεράπετρας με την οποία τροποποιείται η αριθμ. 
190/96 όμοια αυτού περί σύστασης της ως άνω Δημοτι¬ 
κής Επιχείρησης και αυξάνεται το μετοχικό της κεφάλαιο 
κατά 25.000.000 δρχ. ήτοι από 63.626.000 δρχ. σε 
88.626.000 δρχ. για την αντιμετώπιση οικονομικών ανα¬ 
γκών από την αγορά των εγκαταστάσεων της ΑΓΡΕΞ, τη 
συμμετοχή της στο πρόγραμμα ΙΕΑϋΕΠ και την κάλυψη 
άλλων επενδυτικών στόχων. 

5) Την αριθμ. απόφαση Γενικού Γραμματέα Περιφέρει¬ 
ας 5972/13.8.98 ορισμός εισηγητών και μεταβίβαση ε¬ 
ξουσίας υπογραφής «Με εντολή Γενικού Γραμματέα α¬ 
ποφάσεων εγγράφων και άλλων πράξεων κλπ», αποφασί¬ 
ζουμε: 

Τροποποιούμε την αριθμ . 11433/28.2.1997 απόφαση 
του Αν/τή Περ/κού Δ/ντή Λασιθίου «περί αύξησης μετοχι¬ 
κού κεφαλαίου αμιγούς Δημοτικής Επιχείρησης Ανάπτυ¬ 
ξης και Πολιτισμού Ιεράπετρας (Δ.Ε.Α.Π.Ι.) και αυξάνου¬ 
με το μετοχικό κεφάλαιο αυτής κατά 25.000.000 δρχ. από 
63.626.000 δρχ. σε 88.626.000 δρχ. για την αντιμετώπιση 
οικονομικών αναγκών από την αγορά των εγκαταστάσε- 
ών της ΑΓΡΕΞ, τη συμμετοχή της στο πρόγραμμα ΙΕΑϋ- 
ΕΒ, και την κάλυψη άλλων επενδυτικών στόχων. Κατά τα 
λοιπά ισχύει η 11433/28.2.97 απόφασή μας. 

Με την παρούσα δημιουργείται Οικονομική επιβάρυνση 
του Δημ. Προϋπολογισμού 199825.000.000 δρχ. και στον 
Κ.Α. 65/161-9α. 

Η παρούσα να δημοσιευθεί στην Εφημερίδα της Κυ- 
βερνήσεως. 

Άγιος Νικόλαος, 31 Δεκεμβρίου 1998 
Ο Γενικός Γραμματέας Περιφέρειας 
ΒΑΣΙΛΗΣ ΒΑΛΑΣΟΠΟΥΛΟΣ 

-♦- 

Αριθ. 4293 (6) 

Έγκριση καταστατικού Ν.Π.Δ.Δ. του Δήμου Σκύρου με 

την επωνυμία «ΔΗΜΟΤΙΚΟΣ ΑΘΛΗΤΙΚΟΣ ΟΡΓΑ¬ 
ΝΙΣΜΟΣ ΣΚΥΡΟΥ» (Δ.Α.Ο.Σ.). 

Ο ΓΕΝ. ΓΡΑΜΜ. ΠΕΡΙΦΕΡΕΙΑΣ ΣΤ. ΕΛΛΑΔΑΣ 

Έχοντας υπόψη: 

1. Τις διατάξεις της νομοθεσίας για τη διοικητική απο¬ 
κέντρωση. 

2. Τις διατάξεις του Ν. 2218/94 όπως τροποποιήθηκαν 
και συμπληρώθηκαν με τους Ν. 2240/94, 2273/94 ΚΑΙ 
2307/95 σύμφωνα με τις οποίες εγκαθιδρύθηκαν ως Β’ 
βαθμός Τοπικής Αυτοδιοίκησης οι Νομαρχιακές Αυτοδι¬ 
οικήσεις (Ν.Α.). 

3. Τον Οργανισμό Εσωτερικής Οργάνωσης και Λειτουρ¬ 
γίας των Υπηρεσιώντης Νομαρχιακής Αυτοδιοίκησης Εύ¬ 
βοιας που δημοσιεύθηκε στις 12.5.1995 (ΦΕΚ407 Β’). 

4. Τις διατάξεις των άρθρων 26 (όπως αυτό αντικατα- 
στάθηκε στις παραγράφους 1,5 και 7 με τις όμοιες 6-8 του 
άρθρου 9 του Ν. 2503/1997) και 203 του Δημοτικού και 
Κοινοτικού Κώδικα (Π.Δ. 410/1995). 

5. Τις διατάξεις της παρ. 10 του άρθρου 6 του Ν. 
2503/1997 (ΦΕΚ 107/1997). 

6. Την αριθμ. Π2β/2827/17.7.1997 (ΦΕΚ 637 τ. Β’) από¬ 
φαση του Υπουργού Εσωτερικών Δημόσιας Διοίκησης 
και Αποκέντρωσης με θέμα «Πρότυπος κανονισμός λει¬ 
τουργίας δημοτικών νομικών προσώπων παιδικών και 
βρεφονηπιακών σταθμών». 

7. Την αριθμ. 5921/9.9.1997 απόφαση του Γενικού 
Γραμματέα Περιφέρειας για μεταβίβαση δικαιώματος υ¬ 
πογραφής «Με εντολή Γενικού Γραμματέα Περιφέρειας», 
αποφασίζουμε: 

Εγκρίνουμε το πιο κάτω καταστατικό για το νομικό πρό¬ 
σωπο του Δήμου Σκύρου με την επωνυμία «ΔΗΜΟΤΙΚΟΣ 
ΑΘΛΗΤΙΚΟΣ ΟΡΓΑΝΙΣΜΟΣ ΣΚΥΡΟΥ» (Δ.Α.Ο.Σ.). 

ΚΑΤΑΣΤΑΤΙΚΟ 
Άρθρο 1 

Ο Δημοτικός Αθλητικός Οργανισμός Σκύρου (Δ.Α.Ο.Σ.) 
είναι Νομικό Πρόσωπο του Δήμου Σκύρου, με έδρα τη 
Σκύρο. 

Άρθρο 2 

Σκοποί του Δ.Α.Ο. Σκύρου είναι: 

Η καλλιέργεια και ανάπτυξη του αθλητικού πνεύματος, 
της ομαδικότητας και της ευγενούς άμιλλας, τα οποία θα 
επιτευχθούν: 

α) Με την ανάπτυξη του μαζικού αθλητισμού σε τοπικό 
επίπεδο. 

β) Με την παροχή σε όλους τους κατοίκους του νησιού 
της ευκαιρίας συμμετοχής σε αθλητικές δραστηριότητες 
που αρμόζουν στα ενδιαφέροντα και τις δυνατότητές 
τους. 

γ) Με την ψυχαγωγία και την αναβάθμιση του πολιτιστι¬ 
κού και αθλητικού επιπέδου. 


δ) Με την οργάνωση και ανάπτυξη αθλητικών και πολι¬ 
τιστικών δραστηριοτήτων στη Σκύρο, τη δημιουργία α¬ 
θλητικών κέντρων και γυμναστηρίων. 

ε) Με τη δημιουργία αθλητικών τμημάτων και την υλο¬ 
ποίηση αθλητικών προγραμμάτων. 

Η διοίκηση, λειτουργία και συντήρηση των αθλητικών ε¬ 
γκαταστάσεων που ανήκουν στο Δήμο Σκύρου. 

Άρθρο 3 

Πόροι του Δ.Α.Ο. Σκύρου είναι: 

1. Η ετήσια υποχρεωτική και έκτακτες επιχορηγήσεις 
του Δήμου Σκύρου. 

2. Επιχορηγήσεις φορέων του Δημοσίου είτε απ’ ευθεί¬ 
ας στον Δ.Α.Ο.Σ. είτε προς το Δήμο Σκύρου για το 
Δ.Α.Ο.Σ. 

3. Κάθε είδους εισφορές, δωρεές, κληρονομιές, κληρο¬ 
δοτήσεις κ.α. από μέρους φυσικού ή νομικού προσώπου 
στην Ελλάδα και στο εξωτερικό. 

4. Έσοδα από τη χρήση των αθλητικών εγκαταστάσεων 
του Δ.Α.Ο.Σ., καθώς και εισπράξεις από το αντίτιμο πραγ¬ 
μάτων και υπηρεσιών που παρέχονται από το Δ.Α.Ο.Σ. 

5. Πρόσοδοι από την ίδια αυτού περιουσία καθώς και 
κάθε άλλη νόμιμη πρόσοδος. 

Άρθρο 4 

Ο Δημοτικός Αθλητικός Οργανισμός Σκύρου διοικείται 
από εννεαμελές (9μελές) Διοικητικό Συμβούλιο, που α¬ 
παρτίζεται από τον εκάστοτε Δήμαρχο ή Δημοτικό Σύμ¬ 
βουλο, που ορίζεται από αυτόν, ως Πρόεδρο, καθώς και 5 
δημότες ως μέλη, που ορίζονται με απόφαση του Δημοτι¬ 
κού Συμβουλίου. 

Η θητεία των μελών του Διοικητικού Συμβουλίου ακο¬ 
λουθεί τη δημοτική περίοδο. 

Τ α μέλη του Διοικητικού Συμβουλί ου εκλέγουν στην αρ¬ 
χή κάθε διετίας τον Αντιπρόεδρο, το Γ ραμματέα, τον Τα¬ 
μία και τον Έφορο. 

3. Δημοτικούς Συμβούλους. 

Άρθρο 5 

Στο Διοικητικό Συμβούλιο ανήκει η φροντίδα για την ε¬ 
πίτευξη των σκοπών του Δ.Α.Ο. Σκύρου. 

Έτσι, το Διοικητικό Συμβούλιο: 

Διαχειρίζεται την περιουσία του και γενικά τα συμφέρο- 
ντά του και ασκεί εποπτεία και έλεγχο πάνω στη λειτουρ¬ 
γία του. 

Μεριμνά για τη συντήρηση όλων των αθλητικών εγκα¬ 
ταστάσεων και μέσων του Δήμου Σκύρου, καθώς και για 
την αποδοτικότερη και οικονομικότερη λειτουργία τους. 

Προγραμματίζει και υλοποιεί αθλητικές, ψυχαγωγικές 
και πολιτιστικέςεκδηλώσεις. 

Εγκρίνει το τακτικό προπονητικό και γυμναστικό ετήσιο 
πρόγραμμα αθλητικών συλλόγων, σχολείων και αθλουμέ¬ 
νων. 

Καταλογίζει κάθε βλάβη και ζημία που προξενείται από 
τους χρήστες των αθλητικών εγκαταστάσεων. 

Ρυθμίζει τη λειτουργία των αθλητικών εγκαταστάσεων 
με την έκδοση ειδικών κανονισμών λειτουργίας τους. 

Άρθρο 6 

Ο Δ.Α.Ο. Σκύρου εκπροσωπείται ενώπιοντων Αρχών και 
των δικαστηρίων, καθώς και στις συναλλαγές του οικονο¬ 
μικές και μη από τον Πρόεδρο του Διοικητικού Συμβουλί¬ 
ου και όταν αυτός απουσιάζει ή κωλύεται από τον Αντι¬ 
πρόεδρο. 

Με ειδικούς κανονισμούς που ψηφίζονται από το Διοι¬ 
κητικό Συμβούλιο του Νομικού Προσώπου ρυθμίζεται γε¬ 
νικά η οργάνωση του Δ.Α.Ο. Σκύρου (σχέσεις μεταξύ των 
μελών, αρχές που διέπουντα καλλιεργούμενα αθλήματα, 
κανόνεςπου ισχύουνγιατους αθλουμένους η άσκηση της 
πειθαρχικής εξουσίας, οι ποινές και τα όργανα επιβολής 
αυτών, η συνεργασία με τα άλλα ΝΠΔΔ του Δήμου, με τα 
αθλητικά σωματεία κλπ.). 

Άρθρο 7 

Το Διοικητικό Συμβούλιο συνέρχεται σε συνεδρίαση με¬ 
τά από πρόσκληση του Προέδρου, ή αν το ζητήσει με α¬ 
πόφασή του το Διοικητικό Συμβούλιο ή αντο ζητήσουν εγ- 
γράφως τέσσερα (4) τουλάχιστον μέλη του. Στην πρό¬ 
σκληση αναφέρονται, οπωσδήποτε, τα προς συζήτηση 
θέματα. 

Οι αποφάσεις λαμβάνονται με απόλυτη πλειοψηφία των 
παρόντων, που δεν μπορεί να είναι λιγότεροι από πέντε. 
Σε περίπτωση ισοψηφίας, υπερισχύει η ψήφος του Προέ¬ 
δρου. 

Τα πρακτικά των συνεδριάσεων του Διοικητικού Συμ¬ 
βουλίου τηρούνται σε επίσημο βιβλίο αριθμημένο, σφρα¬ 
γισμένο και μονογραφημένο από τον Πρόεδρο σε κάθε 
σελίδα του. Αποστέλλονται δε στο Δημοτικό Συμβούλιο 
για ενημέρωση. 

Άρθρο 8 

Τα χρηματικά ποσά που βρίσκονται στη διάθεση του 
Δ.Α.Ο. Σκύρου κατατίθενται στο Δημόσιο Ταμείο που υ¬ 
πάγεται ο Δήμος Σκύρου ή έντοκα, σε αναγνωρισμένη 
Τράπεζα και αναλαμβάνονται με εντάλματα που εκδιδο- 
νται από τον Πρόεδρο και τον Ταμία, ύστερα από απόφα¬ 
ση του Διοικητικού Συμβουλίου. 

Οι διατάξεις της περί Δήμων και Κοινοτήτων νομοθε¬ 
σίας περί οικονομικού έτους, περί ψήφισης του προϋπο¬ 
λογισμού, απόδοσης απολογισμού και ελέγχου αυτών, 
περί εκποίησης και μίσθωσης πραγμάτων και σύναψης 
δανείων, εφαρμόζονται κατ'αναλογίαν στο Δημοτικό Α¬ 
θλητικό Οργανισμό Σκύρου. 

Άρθρο 9 

Το προσωπικό του Δημοτικού Αθλητικού Οργανισμού 
Σκύρου καθορίζεται ως εξής: 

1. Δύο γυμναστές - προπονητές. 

2. Τρεις επιμελητές. 

3. Ένας υπάλληλος καθαριότητας. 

4. Ένας υπάλληλος τεχνικού τομέα (συντήρηση ηλε¬ 
κτρολογιών - μηχανολογικών εγκαταστάσεων των Γυ- 
μναστηρίων του Δήμου Σκύρου. 

5. Δύο υπάλληλοι γενικών καθηκόντων. 

Η πρόσληψη του προσωπικού γίνεται με βάση την ισχύ- 
ουσα, κάθε φορά, νομοθεσία, είτε με τη διαδικασία των 
μετατάξεων, είτε με προκήρυξη των θέσεων. 

Το προσωπικό συνδέεται με το νομικό πρόσωπο με σχέ¬ 
ση εργασίας ιδιωτικού δικαίου, οι δε αρμοδιότητές του α¬ 
νατίθενται από το Διοικητικό Συμβούλιο. 

Ειδικός Εσωτερικός Κανονισμός Λειτουργιών, που κα¬ 
ταρτίζεται με απόφαση του Διοικητικού Συμβουλίου, κα¬ 
θορίζει τα διάφορα θέματα σε σχέση με το προσωπικό. 

Άρθρο 10 (Αρμοδιότητες Προέδρου) 

Ο Πρόεδρος προίσταταιτων υπηρεσιών και ασκεί τη γε¬ 
νική εποπτεία και έλεγχο των λειτουργιών του Δημοτικού 


Αθλητικού Οργανισμού Σκύρου. Επιβάλλει τις προβλεπό- 
μενες από τον Κανονισμό ποινές.Έχει τη φροντίδα των 
συμφερόντων του νομικού προσώπου. 

Εισηγείται στο Διοικητικό Συμβούλιο τα ενδεικνυόμενα 
μέτρα για την άρτια λειτουργία του νομικού προσώπου 
θεωρεί και υπογράφει όλα τα εξερχόμενα έγγραφα, τα α¬ 
ποδεικτικά στοιχεία εισπράξεων, τα εντάλματα πληρω¬ 
μών και τις μισθοδοτικές καταστάσεις του προσωπικού. 

Όταν ο Πρόεδρος απουσιάζει ή κωλύεται, τον αναπλη¬ 
ρώνει, στα καθήκοντά του, ο Αντιπρόεδρος. 

Άρθρο 11 (Αρμοδιότητες Γ ραμματέα) 

Ο Γραμματέας τηρεί τα πρακτικά των συνεδριάσεων 
του Διοικητικού Συμβουλίου, είναι υπεύθυνος για την αλ¬ 
ληλογραφία, τηρείτο Πρωτόκολλο Αλληλογραφίας και υ¬ 
πογράφει όλα τα εξερχόμενα έγγραφα. Κρατά τη σφρα¬ 
γίδα του Δ.Α.Ο. Σκύρου. 

Άρθρο 12 (Καθήκοντα Ταμία) 

Ο Ταμίας είναι υπεύθυνος για τη διεκπεραίωση των οι¬ 
κονομικών υποχρεώσεων του Δ.Α.Ο.Σ. Υπογράφει τα α¬ 
ποδεικτικά εισπράξεων, εντάλματα πληρωμών και μισθο- 
δοτικές καταστάσεις προσωπικού. Τηρεί το βιβλίο ταμεί¬ 
ου και κρατά τα οικονομικά στοιχεία του νομικού προ¬ 
σώπου. 

Άρθρο 13 (Καθήκοντα Εφόρου) 

Ο Έφορος εποπτεύει τα διάφορα τμήματα του Δ. Α Ο.Σ. 
Σκύρου, καθώς και τις εκδηλώσεις του. 

Ελέγχει τις ανάγκες υλικών και μέσων των αθλητικών ε¬ 
γκαταστάσεων και εισηγείται στο Διοικητικό Συμβούλιο 
προτάσεις για την κάλυψη των αναγκών τους. 

Άρθρο 14 

Επιτρέπεται, με απόφαση του Διοικητικού Συμβουλίου, 
επικυρωμένη από το Δημοτικό Συμβούλιο, να δίδεται έ¬ 
κτακτη αποζημίωση σε μέλος του Διοικητικού Συμβουλί¬ 
ου που έχει αναλάβει συγκεκριμένη αρμοδιότητα. Το ύ¬ 
ψος της αποζημίωσης καθορίζεται με την ίδια απόφαση. 
Το συγκεκριμένο άρθρο προσαρμόζεται στην ισχύουσα - 
κάθε φορά - νομοθεσία. 

Άρθρο 15 

Για ο,τιδήποτε δεν προβλέπεται ρητά στο παρόν κατα¬ 
στατικό λειτουργίας του Δημοτικού Αθλητισμού Οργανι¬ 
σμού Σκύρου, ακολουθούνται τα προβλεπόμενα από την 
περί Δήμων και Κοινοτήτων ισχύουσα νομοθεσία. 

Άρθρο 16 

Ο Δημοτικός Αθλητικός Οργανισμός Σκύρου έχει σφρα¬ 
γίδα στρογγυλή, η οποία στο μέσον φέρει σχέδιο με το 
σήμα της παλαιός σφραγίδας των Σκυρίων και περιμετρι¬ 
κά τις λέξεις «ΔΗΜΟΤΙΚΟΣ ΑΘΛΗΤΙΚΟΣ ΟΡΓΑΝΙΣΜΟΣ 
ΣΚΥΡΟΥ 1997». 

Από τις διατάξεις της απόφασης αυτής προκαλείται δα¬ 
πάνη σε βάρος του πρ/σμού του Δήμου Σκύρου, ύψους 
1.000.000, η οποία έχει εγγράφει στον Κ.Α. 212.5ε έτους 
1998. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Χαλκίδα, 19 Ιανουάριου 1999 

Με εντολή Γεν. Γραμματέα Περιφ. 

Ο Αναπληρωτής Προϊστάμενος 
ΣΤΕΛΙΟΣ ΠΑΠΑΔΟΠΟΥΛΟΣ 

β-ΓΤ13ίΙ: Πν33 @ ΗοΙ.9Γ 

ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 

αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 227 - Τ.Κ. 54100 (031) 423 956 

ΠΕΙΡΑΙΑΣ 

Νικήτα 6-8Τ.Κ. 18531 4135228 

ΠΑΤΡΑ 

Κορίνθου 327 - Τ.Κ. 262 23 (061) 6381 100 

ΙΩΑΝΝΙΝΑ 

Διοικητήριο Τ.Κ. 450 44 (0651) 87215 

ΚΟΜΟΤΗΝΗ 

Δημοκρατίας 1 Τ.Κ. 691 00 (0531) 22 858 

ΛΑΡΙΣΑ 

Διοικητήριο Τ.Κ. 411 10 (041) 597449 

ΚΕΡΚΥΡΑ 

Σαμαρά 13 Τ.Κ. 491 00 (0661) 89 127/89 120 

ΗΡΑΚΛΕΙΟ 

Πλ. Ελευθερίας 1, Τ.Κ. 711 10 (081)396 223 

ΛΕΣΒΟΣ 

Πλ. Κωνσταντινουπόλεως Τ.Κ. 811 00 Μυτιλήνη 

(0251)46 888/47 533 

ΤΙΜΗ ΦΥΛΛΩΝ ' Μέ ΧΡ ι 8 σελίδες 200 δρχ. 

ΕΦΗΜΕΡΙΔΟΣ ΤΉΣ ΚΥΒΕΡΝΗΣΕΩΣ _ Απ( ^ 8 σε χ(δες και άνω προσαύξηση 100 δρχ. ανά βσέλιδο ή μέρος αυτού 

ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε, Προϋπολογισμού Κ.Α.Ε. εσόδου υπέρ 

2531 ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

Β' (Υπουργικές αποφάσεις κ.λπ.) 

Γ (Διορισμοί, απολύσεις κ.λπ. Δημ. Υπαλλήλων) 

Δ' (Απαλλοτριώσεις, πολεοδομία κ.λπ.) 

Αναπτυξιακών Πράξεων (Τ.Α.Π.Σ.) 

Ν.Π.Δ Δ. (Διορισμοί κ.λπ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κ.τλ.) 

Δελτίο Βιομηχανικής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

60.000 δρχ. 3.000 δρχ. 

70.000 » . 3.500 » . 

15.000 » . 750 » . 

70.000 - . 3.500 » . 

30.000 » . 1.500 » . 

15.000 - . 750 » . 

5.000 - . 250 - . 

10.000 » . 500 - . 

3.000 - . 150 » . 

10.000 » . 500 - . 

250.000 » . 12.500 » . 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

250.000 » . 12.500 » . 

* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται, πέραν των ανωτέρω αναφερομένων ποσών, με τα ταχυδρομικά τέλη και μπορεί 
να στέλνονται με επιταγή και σε ανάλογο συνάλλαγμα στο Διευθυντή Διαχείρισης του Εθνικού Τυπογραφείου. 

*Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠ ΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1 η 1 ανουαρίου και λήγει την 31 η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 

Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


(ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ) 





